ପ୍ରିୟବ୍ରତ ପାତ୍ର  (ଜନ୍ମ: ୨୩ ଜାନୁଆରୀ ୧୯୬୯) ଜଣେ ଓଡ଼ିଆ ଲେଖକ  । ୨୦୧୪ ମସିହାରେ ତାଙ୍କୁ ତାଙ୍କ ରଚିତ ପ୍ରବନ୍ଧ ପୁସ୍ତକ ଆଭିଯାତ୍ରୀକ-୨ ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା । ଜନ୍ମ, ପରିବାର ଓ ଶିକ୍ଷା ପ୍ରିୟବ୍ରତ ପାତ୍ର ୧୯୬୯ ମସିହାର ଜାନୁଆରୀ ୨୩ ତାରିଖରେ ଗଞ୍ଜାମ ଜିଲ୍ଲାର ଆସ୍କାଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବୃନ୍ଦାବନ ପାତ୍ର ଓ ମାଆଙ୍କ ନାମ ମନୋରମା ଦେବୀ । ଭୁବନେଶ୍ୱରସ୍ଥିତ ଓଡ଼ିଶା କୃଷି ଓ ବୈଷୟିକ ବିଶ୍ୱବିଦ୍ୟାଳୟରୁ ସ୍ନାତକ ଶେଷ କରିବା ପରେ ୧୯୯୨ ମସିହାରେ ସେ ଭାରତୀୟ ଜୀବନ ବୀମା ନିଗମରେ କାର୍ଯ୍ୟ କରିବା ଆରମ୍ଭ କରିଥିଲେ । ସେ ମୌସୁମୀ ଚୌଧୁରୀଙ୍କୁ ବିବାହ କରିଛନ୍ତି ।